Lav et referat af nedenstående tekst:

Tekst:
Den planlagte fusion mellem Sparekassen Danmark, der har hovedsæde i Vrå, og fynske Totalbanken A/S er nu en realitet. Tirsdag stemte repræsentantskabet i Sparekassen Danmark for fusionen, onsdag gjorde aktionærerne i Totalbanken det samme, og torsdag har Finanstilsynet endeligt godkendt fusionen. Det skriver Sparekassen Danmark i en pressemeddelelse. - Sparekassen Danmark og Totalbanken har fundet sammen af lyst og ikke af nød, siger administrerende direktør i Sparekassen Danmark, Vagn Hansen. Totalbankens filialer skifter efter fusionen navn til Sparekassen Danmark. Sparekassen Danmark, som blev dannet 1. september 2021 ved en fusion mellem Sparekassen Vendsyssel og Jutlander Bank, er Danmarks største garantsparekasse og Danmarks ottendestørste pengeinstitut. Efter fusionen har sparekassen afdelinger på 62 adresser og cirka 1450 medarbejdere. Hovedparten af sparekassens afdelinger ligger i det nordlige Jylland.

Referat:
Fusionen mellem Sparekassen Danmark og Totalbanken er en realitet.